Quines entitats surten en el text següent?
Frederica Montseny i Mañé   (Madrid, 12 de febrer de 1905 – Tolosa de Llenguadoc, 14 de gener de 1994), va ser una líder anarquista, política i escriptora espanyola. Va ser ministra durant la Segona República Espanyola i la primera dona ministra d'Espanya.[a] De molt jove va començar a escriure sobre temes literaris, filosòfics i feministes. Va entrar dins del Sindicat de Professions Liberals de la Confederació Nacional del Treball (CNT) i també a la Federació Anarquista Ibèrica (FAI) el 1936. Va ser membre del comitè regional de la CNT de Catalunya el 1936 i ministra de Sanitat (1936 – 1937). Aturà, com a delegada governamental a Barcelona, els Fets de maig del 1937 i sofrí un atemptat. Va estudiar Filosofia i Lletres a la Universitat de Barcelona. El 1930 va conèixer l'anarcosindicalista Germinal Esgleas Jaume, que fou el seu company fins que es va morir, el 1981, a Tolosa. La parella va tenir tres fills: Vida (1933), Germinal (1938) i Blanca (1942). Frederica Montseny va ser filla dels també anarquistes Joan Montseny (Federico Urales) i Teresa Mañé i Miravet (Soledad Gustavo), dos coneguts mestres llibertaris propulsors de l'escola racionalista de Francesc Ferrer i Guàrdia, amic de la família. Els seus pares es van exiliar de Catalunya a Londres arran de la repressió que va precedir la Setmana Tràgica i el Procés de Montjuïc, i es van establir a Madrid després de passar la frontera amb pseudònims. Montseny va néixer en una casa al carrer Cristóbal Bordiú de l'actual districte de Chamberí, que Montseny recordava com a sinistra, als suburbis de la ciutat, en un entorn gairebé de poble on passaria moltes hores al seu aire. Els seus pares havien invertit tots els estalvis en la compra de la casa, construïda per l'urbanista Arturo Soria, i allà vivien en una economia de subsistència de les seves vaques lleteres, conills, pollastres i ànecs. Joan Montseny va denunciar públicament a Soria, acusant-lo de defraudar els seus treballadors amb la promesa de cases que mai no es construïen. A conseqüència d'això la família va ser desallotjada, i va acabar trobant una casa similar a Vallecas, llavors també un suburbi rural. L'educació de Frederica Montseny va ser impartida per la seva mare, amb un mètode basat en grans dosis de lectura per a satisfer la curiositat natural de l'infant (inclosos Darwin, Spencer i els clàssics de la literatura francesa i espanyola), combinades amb molt de temps a l'aire lliure, exercici i feines domèstiques i a la granja. Així la petita Frederica va créixer cultivant-se amb la lectura de temes que ella anava escollint, guiada per sa mare. Allà on visquessin els Montseny arribaven visites d'amistats i contactes dels entorns llibertaris i altres sectors progressistes. A més, els seus pares s'emportaven la filla a reunions i manifestacions. Els testimonis directes de la generació dels seus pares i altres amistats properes com Teresa Claramunt van forjar el caràcter revolucionari que caracteritzaria Frederica Montseny al llarg de la seva vida.
Frederica Montseny i Mañé : polític, Madrid : Entitat_Geopolítica, Tolosa de Llenguadoc : Entitat_Geopolítica, Segona República Espanyola : esdeveniment_polític, Sindicat de Professions Liberals : organització, CNT : organització, Catalunya : Entitat_Geopolítica, Barcelona : Entitat_Geopolítica, Universitat de Barcelona : educació, Germinal Esgleas Jaume : persona, Tolosa : Entitat_Geopolítica, Vida : persona, Germinal : persona, Blanca : persona, Frederica Montseny : polític, Joan Montseny : artista_o_autor, Federico Urales : artista_o_autor, Teresa Mañé i Miravet : artista_o_autor, Soledad Gustavo : artista_o_autor, Francesc Ferrer i Guàrdia : artista_o_autor, Londres : Entitat_Geopolítica, Setmana Tràgica : protesta, Procés de Montjuïc : esdeveniment, Montseny : polític, Arturo Soria : persona, Soria : persona, Vallecas : Entitat_Geopolítica, Espanya : Entitat_Geopolítica, Confederació Nacional del Treball (CNT) : organització, Federació Anarquista Ibèrica (FAI) : organització, Fets de maig del 1937 : esdeveniment_polític, carrer Cristóbal Bordiú : ubicació, Chamberí : Entitat_Geopolítica, Darwin : estudiós/científic, Spencer : estudiós/científic, Frederica : polític, Teresa Claramunt : persona